
Na kratko (medijska slika do 19. marec)
Med 27.2 in 5.3. Praktično vse Zdravniške organizacije (KZO) so s skupaj z mrežo NVO 25x25 predlagale, da se novi splošni dogovor, ki določa kazni za zdravnike takoj odpravi, sankcionira pa se naj na način, ki ne bo prizadel varnosti in kakovosti obravnave zdravnikov.
Na Nacionalnem inštitutu za javno zdravje pravijo, da imajo le redki pooblaščenci, ki izvajajo tehnične in medicinske nadzore, polni dostop do podatkov na sistemu e-Zdravje. Poudarjajo, da se vsak dostop do osebnih podatkov beleži in lahko pomeni prekinitev delovnega razmerja, če se je do podatkov dostopalo neupravičeno. Informacijska pooblaščenka Mojca Prelesnik je ministrstvo za zdravje in zdravniško zbornico pozvala, da se naj medicinska stroka poenoti, kdo lahko do podatkov dostopa, saj so z dostopanjem večjega števila ljudi kršene pacientove pravice. 
Univerzalna pravica do drugega mnenja (ZOS) je prazna, saj je njena uveljavitev vezana na ZZVZZ, ki pa še ni uveljavljen.
Izpostavljamo še primer , ki je predstavljen kot korupcija, ko je javna ustanova predlagala pregled in operacijo pri zasebnem (ortopedu), s katerim očitno ta javni zavod sodeluje. V samoplačniški ambulanti bi namreč po pregledu dobila »vpisni list«, s čemer bi preskočila časovno vrsto. Z.Č. Travnik opozori tudi na možnost, da lahko poiščeš zdravnika na hrvaškem in ti na ZZZS povrnejo stroške in s tem opozori na »banalnost« našega sistema zdravstva.
6. – 12.3. Gibanje Skupaj je od 21. februarja zbralo že 9600 podpisov za odstop ministrice za zdravje. Želijo, da se do volitev ustavijo vsi procesi, saj bi naj bilo vse sprejeto v tem mandatu dokazano škodljivo. Ker se ministrica na pozive k odstopu ne odziva, bodo v petek med 16. in 18. uro pripravili shod, podpise pa bodo odnesli na parlament.
Predsednik slovenske medicinske akademije Pavel Poredoš je na novinarski konferenci ukvarjanje zdravnikov z zdravilstvom označil za nedopustno. Po njegovih besedah bi morala Slovenija v dobro bolnikov vzpostaviti strog nadzor nad zdravilstvom, kar so že naredile nekatere zahodnoevropske države.
Koordinacija zdravniških organizacij nasprotuje obema zakonskima predlogoma, s katerima bi dovolili uporabo konoplje v osebne namene oziroma njeno gojenje za potrebe zdravljenja.
Zdravniška zbornica Slovenije je podelila licenčne listine 46 doktorjem medicine in 8 doktorjem dentalne medicine. 
Novosti pa so tudi na področju zobozdravstva: Obvezno zdravstveno zavarovanje bo krilo bele zalivke na vseh zobeh otrokom, mladostnikom, nosečnicam in doječim materam. V Sloveniji imamo po podatkih zdravniške zbornice 1448 zobozdravnikov, od tega jih je 235 zasebnikov brez koncesije. Čakalne dobe so vedno daljše, najdaljša pa je po podatkih ZZZS 1300 dni.
13.-19.3 V združenju zdravstvenih zavodov zavračajo krivdo za neuspeh variabilnega nagrajevanja. Predsednik Sindikata zdravnikov in zobozdravnikov Fides je izpostavil neuspešnost pri variabilnem nagrajevanju zaposlenih. Projekt se verjetno ne bo nadaljeval, Kuštrin pa za enega od glavnih krivcev označuje združenje zdravstvenih zavodov. 
V SMC so vložili predlog novele zakona o nalezljivih boleznih. Prvopodpisana poslanka Vlasta Počkaj je opozorila o ponovnem izbruhu nekaterih nalezljivih bolezni v Evropi, razlog za le-to pa bi naj bil upad precepljenosti pod kritično mejo 95%.
Ministrica za zdravje je pojasnila, da vlada zaenkrat dela še s polnimi pooblastili. V času mandata Mira Cerarja kot predsednika vlade je ministrstvo za zdravje porabilo dobrih 5 milijonov evrov za svetovalne pogodbe, kljub temu pa ZZVZZ letos ne bo sprejet. Shoda za odstop ministrice se je udeležilo 20 ljudi, organizator kirurg Danijel Bešič Loredan pa ocenjuje, da je za tako slabo udeležbo kriv odstop predsednika vlade.
Zdravstvena preiskovalna komisija DZ je ugotovila, da bi naj bili vsi ministri za zdravje v obdobju med letoma 2003 in 2016 objektivno odgovorni, ker niso sprejeli zakonodaje, ki bi omogočala sistemske rešitve in zajezitev koruptivnih dejanj v zdravstvu. Ministrica M. Kolar Celarc bi naj bila subjektivno odgovorna za opustitev ukrepov – nad ugotovitvami preiskovalne komisije je ogorčena.
Vlasta Cafnik je bila ponovno imenovana za zastopnico pacientovih pravic. 
Zlorab pri dostopu do osebnih podatkov v sistemu e-zdravje zaenkrat še niso obravnavali, bolniki pa lahko v primeru suma nepooblaščenega dostopa pridobijo podatke o le-tem.

Priporočila:
Glede na izjavo D.B. Loradana na POP TV: »Z razpisom plačnika, torej ZZZS-ja, da lahko zdravstvene storitve opravijo vsi izvajalci, podpišejo pogodbo za opravljanje storitev v javni zdravstveni mreži, ne glede na to ali so v zasebni ali privat lasti bi čakalne dobe izzvenele najverjetneje v dveh letih. Je pa treba to naredit regionalno, treba je upoštevat tisto, kar potrebujemo,…« predlagamo vsaj telefonski pogovor SZZZZS pred petkovim shodom v Ljubljani, na katerem bi uskladili poglede. Morda se lahko na tak način med sporočila shoda uvrstijo tudi sporočila SZZZZS.
Prispevek na TV SLO 1 ponovno kaže na to, da se že novinarji ne zavedajo, kakšen zakon (ZZD-ej smo sprejeli). Predlagamo, da se zbere statistika o ocenah, koliko denarja se steka in se bo v prihodnosti stekalo v sosednjo Hrvaško in Avstrijo ter povabimo novinarko TV Slovenije Petro Prešeren, da te številke tudi predstavi. 
S ciljem transparentnosti in doslednosti predlagamo, da SZZZZS zadevo v Velenju (posledica nadzora upravne inšpektorice), ki obravnava ortodontsko koncesijo v Velenju prouči in se v skladu z ugotovitvami oglasi s pojasnilom. Namera je, da »operemo« v vsakem trenutku ugled SZZZZS in njenih članov in enakih pravil za vse zasebnike.
Glede na odstop predsednika Vlade Mira Cerarja predlagamo, da smo v SZZZZS pozorni na to, kaj bo Vlada (tudi) za Ministrstvo za zdravje opredelila, kot »tekoči posli« ministrstva. V primeru, da ta posegajo v področje našega članstva predlagamo, da reagiramo s protestom.

· Pismo D.B. Loradanu.

